钦定古今图书集成/理学汇编/学行典/第204卷 > 张宏原
## 钦定古今图书集成/理学汇编/学行典/第204卷 > 张宏原

按《嘉定县志》：“张宏原事父汝端，母王氏至孝，朝夕问
视，必周必谨，四十年如一日。亲饮膳，喜精洁，躬自烹
调，期必当意诸昆，析箸分居，宏原自少至老，独依恋
二人，不忍一日离膝下。父喜游，延致二三老友，倾资
备游具，快所欲往。二人春秋高，讳言附身，乃制木于
萧寺，父母兄弟不知也。病剧知之，亲心大慰。亲没，哀”
毁骨立，躬自负土，庐墓多年。生平力行善事，刻《感应》
《慈化》二书劝世，以祈亲寿。司理倪长圩采风，手书“纯
孝”二字赠之。台使交旌，入孝子祠。